Odra

Odra jõgi ehk Oderi jõgi (tšehhi ja poola keeles Odra, saksa keeles Oder, antiikaja ladina keeles Viadua, Viadrus, keskaja ladina keeles Odera, Oddera) on jõgi Kesk-Euroopas. 

Jõe pikkus on 854 km, millest 112 km kulgeb Tšehhis ja 742 km Poolas. Jõe viimased 187 kilomeetrit moodustavad Poola-Saksamaa piiri. Odra on Visla järel Poola suurim jõgi. Valgla pindala on 118 861 km², millest 106 056 km² (89%) asub Poolas, 7217 km² (6%) Tšehhis ja 5587 km² (5%) Saksamaal. 

Odra voolab läbi Sileesia, Opole, Alam-Sileesia, Lubuszi ja Lääne-Pomorze. Alamjooksul piirneb jõgi Brandenburgi ja Mecklenburg-Vorpommerni liidumaaga. Suurimad linnad Odra ääres on Ostrava, Wrocław, Frankfurt Oderi ääres ja Szczecin. Ta suubub Läänemerre Szczecini laguuni, moodustades kolmeharulise delta. Delta saared on Usedom ja Wolini saar.

pisi|Odra jõe hüdrograaf

Kanalid ühendavad Odrat Haveli, Spree, Visla ja Kłodnicaga. Odra on suuremas osas laevatatav, kuni Kozle linna ja Gliwicki kanalini. Laevatatavuse huvides on ülemjooksu süvendatud ja kanaliks muudetud.

 Viited 

 Välislingid 
 "Poolas ja Saksamaal on Oderi jõgi täis surnud kalu" ERR, 13. august 2022

Kategooria:Odra jõgikond
Kategooria:Saksamaa jõed
Kategooria:Poola jõed
Kategooria:Tšehhi jõed